Saro pang toltolan na may ngarang Bhumi Malayu, na naisurat sa "Padang Roco Inscription" kan 1286 CE sa Dharmasraya, asin pagkatapos kan 1347 CE na pigliwat ni Adityawarman an saiyang sadiring inskripsyon sa estatwa nin Amoghapasa, kun sain pigdeklara niya an saiyang sadiri bilang an pamayo kan Malayupura. An rekord sa Majapahit na Nagarakretagama kan 1365 CE, iyo nagmensyon sa kadagaan kan Melayu na pigdodomina kan Majapahit" Gikan sa mga rekord na ini an ngarang Malayu na iyo garo an kahiwasan na nakapalibot sa "Batanghari river valley". An mga tawong nag-eerok sa subangang baybayon kan Sumatra asin parte nin rawis kan Malay iyo pigbibisto an saindang sadiri bilang "Malay" na may sarong tataramon na inaapod man na "Malay". Pagkatapos nin pag-abot kan mga Europeano kan ika-16 na siglo, an mga Europeano pig-aapud an mga katutubong tawo na nag-iistar sa parehong baybayon kan Malacca strait bilang "Malay". An terminong ini nai-aplikar man sa mga kataraid-lugar na may kaparehong karakter.